armvectores/hy_wikipedia_2023 huggingface dataset:
Ուրվականը (այլ կիրառումներ)

Ուրվականը կարող է վերաբերել


== Ֆիլմեր ==
Ուրվականը (ֆիլմ, 1963), իտալական ֆիլմ
Ուրվականը (ֆիլմ, 1982), գերմանական ֆիլմ
Ուրվական (ֆիլմ, 1990), ամերիկյան ֆիլմ
Ուրվականը (ֆիլմ, 1991), ԽՍՀՄ ֆիլմ
Ուրվականը (ֆիլմ, 2000), պորտուգալական ֆիլմ
Ուրվականը (ֆիլմ, 2004), Հս. Կորեական ֆիլմ
Ուրվականը (ֆիլմ, 2006), մեծ բրիտանական ֆիլմ
Ուրվականը (ֆիլմ, 2010), գերմանա-ֆրանսիա-մեծ բրիտանական ֆիլմ
Ուրվական (մյուզիքլ), մեծ բրիտանական ֆիլմ մյուզիքլ
Ուրվականը (ֆիլմ, 2012), հնդկական ֆիլմ
Ուրվականը (ֆիլմ, 2015), ռուսական ֆիլմ


== Գրականություն ==
Ուրվական (նովել), Ռոբերտ Հարրիսի գրվածք
Ուրվական (պիես), Հենրիկ Իբսենի պիես
Էն Կերեն

Էն Կերեն (եբրայերեն՝ קרן אן זיידל‎, մարտի 10, 1974(1974-03-10), Caesarea, Hof HaCarmel Regional Council, Hadera Subdistrict, Հայֆայի մարզ, Իսրայել), հեղինակ-կատարող, Փարիզում, Նյու Յորքում և Իսրայելում ապրող։ Նվագում է կիթառ, դաշնամուր, կլառնետ, ղեկավարում է երգչախումբ և կատարում է երաժշտական վերադաշնակումներ։ Երգչուհու ծնողները՝ հայրը ռուսաստանաբնակ հրեա է, մայրը այսպես կոչված ինդո է, այսինքն ծնվել է ճավա-հոլանդական ամուսնությունից։ Նա ապրել է Իսրայելում և Նիդերլանդներում մինչև 11 տարեկան, որից հետո տեղափոխվել է Ֆրանսիա։ Նա պահպանում է իր հոլանդաիսրայելական քաղաքացիությունը։


== Մեներգչի կարիերան ==
2000 թվականին նա սկսում է մեներգչի իր կարիերան La Biographie de Luka Philipsen (Լուկի Ֆիլիպսենի կենսագրություն) ալբոմի թողարկումով, որի երաժշտական պրոդյուսերներն էին Լեոնել Գաիլարդինը և Բենջամեն Բյոլեն, որը նաև եղել է նրա երկրորդ ալբոմի՝  La Disparition (Անհայտացում) (փոխարենը երգչուհին օգնում է նրան ձայնագրել իր դեբյուտային՝ Rose Kennedy, ալբոմը)։ Միասին նրանք գրեցին մի քանի երգ «Հենրի Սալվադոր» ալբոմի համար, ավելի շատ վաճառվող Chambre avec Vue ալբոմը, որի մեջ ընգրկված էր «Jardin d’Hiver» հիթը։
Նրա երրորդ ալբոմը՝ Not Going Anywhere (Ոչ մի տեղ չեմ գնում), թողարկվել է 2003 թվականին, բայց ամերիկյան հիթ-շքերթներում առաջխաղացումը եղավ հաջորդ ալբոմի՝ Nolita (2004), թողարկումից հետո։ Նյու Յորքում և Փարիզում ձայնագրված ալբոմը կոչվել է Մանհեթեն թաղամասի անունով, ալբոմի երգերը կիսով չափ կատարվել են անգլերեն, կիսով չափ՝ ֆրանսերեն։
Lady & Bird՝ Բարդի Յոհանսոնի հետ համատեղ արված աշխատանք, ով Իսլանդական Bang Gang խմբի մասնակից է։
The Isis Project հայեցակարգային ալբոմ, որը գրվել է  Գայ Չեմբերսի հետ միասին և կատարվել է Սոֆի Հանթերի կողմից։
Էն Կերենի հինգերորդ սոլո ալբոմը կոչվել է իր անունով՝ Keren Ann, թողարկվել է 2007 թվականին։


== Սկավառակագրություն ==
La Biographie de Luka Philipsen (2000)
La Disparition (ալբոմ) (2002)
Not Going Anywhere (2003)
Lady & Bird (Keren Ann և B. Johannsson, 2003)
Nolita (ալբոմ) (2004)
101 (ալբոմ Էն Կերեն) (2011)


== Ծանոթագրություններ ==


== Արտաքին հղումներ ==
Официальный веб-сайт
Официальный веб-сайт (գերմ.)
Неофициальный сайт фанатов (ֆր.)
http://www.kerenann.net/ Archived 2019-09-12 at the Wayback Machine.
Blue Note Records
Прослушивание альбома «Not Going Anywhere» в Ява плеере
«Que n’ai-je?» загрузка
«Seventeen» загрузка
Интервью с Keren Ann
Վասիլևսկի գյուղական խորհուրդ (Կոզելշչինսկի շրջան)

Անվան այլ կիրառումների համար տե՛ս՝ Վասիլևսկի գյուղական խորհուրդ (այլ կիրառումներ)Վասիլևսկի գյուղական խորհուրդ  (ուկրաիներեն՝ Василівська сільська рада), Ուկրաինայի Պոլտավայի մարզի Կոզելշչինսկի շրջանում։
2001 թվականի տվյալներով Վասիլևսկի գյուղական խորհրդում բնակվում էր 1042 մարդ։ Խորհրդում կա 7 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Արտակ Ա

Արտակ Ա (վրաց.՝ არტაგ I, անհայտ – մ․թ․ա․ 63 թվական, Մցխեթ, Վիրք), Վիրքի (Իբերիայի) թագավորության արքա Արտաշեսյանների հարստությունից, ով կառավարել է մ․թ․ա․ 78-ից մինչև մ․թ․ա․ 63 թվականը։ Վրացական սկզբնաղբյուրների համաձայն՝ Արտակը եղել է Իբերիայի թագավոր Արշակ Ա-ի որդին և իրավահաջորդը՝ Արտավազդի Ա-ի թոռը։ Տարբեր սկզբնաղբյուրներում (հիմնականում՝ հունահռոմեական) Արտակը հայտնի է նաև «Արտագ», «Արիգ», «Ռոկ», իսկ տեղական գրություններում՝ «Ադերկ» անուններով։
Միջնադարում շարադրված վրացական աղբյուրներն Արտակ Ա Արտաշեսյանի կառավարման մասին հայտնում են չափազանց կծկտուր տեղեկություններ։ Մասնավորապես, Լեոնտի Մրովելին իր «Քարթլիս ցխովրեբա» աշխատությունում գրում է, որ Արտակի կառավարման տարիներին Վիրքը ենթարկվում է պարթևաց հրոսակների ասպատակություններին։ Այնուամենայնիվ, հռոմեացի պատմիչներ Պաուլուս Օրոսիուսի, Ֆեստուս Ռուփուսի, Ապպիանոս Ալեքսանդրացու և Դիոն Կասսիոսի գրվածքները ամբողջացնելով պարզ է դառնում, որ Արտակը շարունակելով հոր՝ Արշակի քաղաքականությունը, նշյալ ժամանակահատվածում դաշնակցել է Պոնտոսի գահակալ Միհրդատ Զ Եվպատորի և Մեծ Հայքի «արքայից արքա» Տիգրան Բ Մեծի հետ։
Աղվանից թագավորության նվաճումից հետո, Վիրքը հռոմեական ներխուժումից և սպասվելիք արյունահեղություններից զերծ պահելու համար Արտակը ձևականորեն ընդունում է «Հռոմի բարեկամի և դաշնակցի» կարգավիճակը։ Դեռևս մ․թ․ա․ 92 թվականին, Տիգրան Մեծը հպատակեցրել էր Վիրքը՝ Գառնիի ճակատամարտում հաղթանակ տանելով Փառանջոմի նկատմամբ։ Սենատի գիտակցում էր, որ Հայքի ազդեցության ոլորտում գտնվող Իբերիան չէր կարող այդօրինակ հավատարմություն ցուցաբերել արևմուտքի նկատմամբ․ արդյունքում՝ Տիգրան Մեծի հետ Արտաշատի պայմանագրի ստորագրումից հետո Գնեոս Պոմպեոսը արշավանք է կազմակերպում դեպի Վիրք։ Կարճ ժամանակահատվածում հռոմեական լեգեոնները Գուգարաց աշխարհից ներթափանցում են Իբերիայի թագավորություն և բանակում Մցխեթայի շրջակայքում գտնվող Արմազ կոչվող տարածքում։ Արտակն այրում է իր թագավորության միջանցիկ կամուրջները և փախչում դեպի երկրի անտառային շրջանները։ Հընթացս հռոմեացիները սրի ու թրի եմ մատնում ամբողջ Վիրքը՝ կողոպտելով բնակչությանն ու զավթելով բերդերն ու ամրոցները։ Շարունակական ավերից և կոտորածություններից հետո «անպարտելի լեգեոններին» ընդառաջ են դուրս գալիս վրաց ռազմիկները, որոնք սակայն անհավասար պայքարում նախաձեռնությունը զիջում են թշնամուն։ Մ․թ․ա․ 63 թվականին Արագվայում Պոմպեոսը հայտնաբերում է թագավորական ընտանիքին՝ մահվան դատապարտում Արտակին, իսկ նրան որդիներին՝ գերեվարում Հռոմ։ Արշակին հաջորդում է որդին՝ Փառավազը, որը դառնում է Վիրքի գահին բազմած վերջին Արտաշեսյան արքա։


== Տես նաև ==
Վիրքի Արտաշեսյան արքայատոհմ


== Ծանոթագրություններ ==
Դիէլեկտրիկների դեֆորմացիոն բևեռացում

Դեֆորմացիոն (էլեկտրոնային) բևեռացում, ոչ բևեռային մոլեկուլի էլեկտրական մոմենտը, երբ էլեկտրական դաշտ չկա, զրո է։ Արտաքին էլեկտրական դաշտի առկայությամբ, ինչպես գիտեք, ոչ բևեռային մոլեկուլի դրա կան բացասական լիցքավորված տիրույթները, ենթարկվելով դեֆորմացիայի, շեղվում են իրարից, և մոլեկուլը ձեռք է բերում էլեկտրական մոմենտ, որի ուղղությունը համընկնում է էլեկտրական դաշտի լարվածության ուղղությանը։ Ոչ բևեռային մոլեկուլներից կազմված դիէլեկտրիկը բևեռանում է, նրա բևեռացման վեկտորը դառնում է զրոյից տարբեր՝ PE!0։
Դիէլեկտրիկի բևեռացման այս մեխանիզմը կոչվում է դեֆորմացիոն (էլեկտրոնային) մեխանիզմ։
Դեֆորմացիոն բևեռաման հետևանքով դիէլեկտրիկի բոլոր մոլեկուլները ձեռք են բերում միևնույն էլեկտրական pe մոմենտը։ Ուստի ոչ բևեռային դիէլեկտրիկի բևեռացման վեկտորը կարելի է որոշել ավելի պարզ բանաձևով՝ PE = npe , որտեղ n-ը մոլեկուլների թիվն է միավոր ծավալում, pe-ն դեֆորմացված մոլեկուլի(ատոմի) էլեկտրական մոմենտը, որի մոդուլը համեմատական է էլեկտրական դաշտի լարվածությունը՝ PE(E) կախումը գծային է միայն թույլ էլեկտրական դաշտերի համար։ Այդպիսի դաշտում գծային է նաև բևեռային դիէլեկտրիկների բևեռացման վեկտորի կախումը դաշտի լարվածությունից։


== Գրականություն ==
Ֆիզիկա-11։ Ավագ դպրոցի 11-րդ դասարանի դասագիրքընդհանուր բնագիտամաթեմատիկական հոսքերի համար / 
Է© Ղազարյան« Ա. Կիրակոսյան« Գ.Մելիքյան այլք—Եր©։ 
Էդիթ Պրինտ¦« 2010.—368 էջ։


== Տես նաև ==
Դիէլեկտրիկների կողմնորոշային բևեռացում
Բևեռացման և կողմնային հոսանքներ
Բուրովկա (գյուղ, Վալկիի շրջան)

Անվան այլ կիրառումների համար տե՛ս՝ ԲուրովկաԲուրովկա (ուկրաիներեն՝ Бурівка), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1695 թվականին։
2001 թվականի տվյալներով Բուրովկա գյուղում բնակվում էր 50 մարդ։ Բնակավայրը զբաղեցնում է 1,53 կմ² տարածք։ Բնակչության խտությունը կազմում էր 32,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(3075) Բորնման

(3075) Բորնման (անգլ.՝ Bornmann), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,273888 ա. մ., առավելագույնը մոտենում է 1,9766 ա. մ. հեռավորության վրա և հեռանում 2,5712 ա. մ.։ Արեգակի շուրջ մեկ ամբողջական պտույտ է կատարում 1252,43 երկրային օրվա ընթացքում, իր ուղեծրով շարժվելով միջինում 0,287442 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3075) Բորնման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անդրանիկ Օզանյանի հուշարձան (Գյումրի)

Անվան այլ կիրառումների համար տե՛ս՝ Անդրանիկ Օզանյանի հուշարձան (այլ կիրառումներ)Անդրանիկ Օզանյանի հուշարձան, հուշարձան Գյումրիի Հաղթանակի պողոտայում։ Տեղադրվել է 1989 թվականին։ Ընդգրկված է Գյումրիի պատմության և մշակույթի անշարժ հուշարձանների ցանկում։
Անդրանիկի ձիարձանը գտնվում է Գյումրիի Զորավար Անդրանիկի հրապարակում, որտեղ տեղադրված են նաև Հայ ազգային ազատագրական պայքարի գործիչների 15 բրոնզաձույլ դիմաքանդակները։


== Հեղինակ ==
Քանդակագործ` Գաբրիել Եփոյան


== Պատկերասրահ ==

		
		
		
		
		


== Ծանոթագրություններ ==
Սոն Թե Յոնգ

Սոն Թե Յոնգ (օգոստոսի 19, 1980(1980-08-19) կամ օգոստոսի 24, 1980(1980-08-24), Դեգու, Հարավային Կորեա), հարավկորեացի դերասան է, Միսս Կորեա։


== Կարիերա ==
Հայտնի է ինչպես Միսս Դագու, Սոն Թե Յոնգը 2000 թվականի Միսս Կորեա գեղեցկության մրցույթի մասնակից է։ Նա ներկայացնելով իր երկիրը Միսս Կորեա գեղեցկության մրցույթին զբաղեցնում է առաջին հորիզոնականը։ Ավելի ուշ դերասանական կարիերա է սկսում նկարահանվելով Sad Movie (2005), քրիական The Railroad (2007) և Crazy Waiting (2008) ֆիլմերում։ Ավելի ուշ նա սկսում է նկարահանվել հեռուստատեսաին սերիալներում, ինչպիսիք են՝ «One Million Roses» (2003),« Two Wives» (2009), «You're the Best, Lee Soon-shin »(2013) և «Into the Flames» (2014) սերալները։
2014 թվականին, Սոնը խաղում է կնոջ դեր չինական ռոմանտիկ կոմեդիոն Love War ֆիլմում։ Հայտնի լինելով իր գեղեցկության և հիանալի ոճի շնորհիվ նա սկսում է նկարահանվել շատ հեռուստատեսային ծրագրերում, ինչպիսիք են՝ Son Tae-young's Life Magazine (2008), Actress House - Season 2 (2011) և Son Tae-young's W Show! (2013) հեռուստատեսային ծրագրերը։


== Անձնական կյանք ==
Նա հանդիպում էր երգհան Ջու Յոնգ-հունի, դերասաններ Շին Հյուն-ջունի և Յուն Սա-յունգի, երգիչ Տիմի և երաժշտական տնօրեն Cool K-ի հետ։
2008 թվականի սեպտեմբերի 28-ին ամուսնացել է Կվոն Սանգ-վուի հետ։ 2009 թվականի փետրվարի 6-ին-ին ծնվում է նրանց առաջնեկը՝ Լուկը (մականունը Ռուքի)։ 2015 թվականի հունվարի 10-ին ծնվում է նրանց աղջիկը։ Ավելի ուշ նրա մեծ քույրը դառնում է Միսս Կորեա նույնպես և ամուսննում է կոմպոզիտոր Յիրումայի հոտ։


== Ֆիլմագրություն ==


=== Հեռուստատեսային դորամաներ ===


=== Ֆիլմ ===


=== Շոուներ ===


=== Երաժշտական տեսահոլովակ ===


== Մրցանակաբաշխություն ==


== Ծանոթագրություններ ==


== Արտաքին հղումներ ==
Son Tae-young Ֆեյսբուքում
Բոննի համալսարան

Բոննի համալսարան (գերմ.՝ Rheinische Friedrich-Wilhelms-Universität Bonn), Ֆրիդրիխ Վիլհելմի անվան Բոննի համալսարան, Գերմանիայի ամենամեծ և հայտնի համալսարաններից մեկն է։


== Պատմություն ==
1777 թվականին Բոննում հիմնադրվում է Kurkölnische Akademie Bonn, որին 1784 թվականին շնորհվում է համալսարանական իրավունք։ 1798 թվականին ակադեմիան փակվել է այն բանից հետո, երբ Հռենոսի ձախ ափը գրավվել է ֆրանսիացիների կողմից Ֆրանսիական հեղափոխության ժամանակ։
1818 թվականի հոկտեմբերի 18-ին պրուսիայի արքա Վիլհելմ Ֆրիդրիխ III Վիեննայի վեհաժողովին կից Պրուսիայում ստեղծում է Բոննի համալսարանը, որը դարձավ Պրուսիայի 6-րդ համալսարանը։ Համալսարանի կայացման գործում մեծ է եղել Գերմանիայի ժողովրդական տնտեսության նախարարի՝ Կառլ Ալտենշտեյնի դերը։
Համալսարանում հավասարապես ներկայացված էին կաթոլիկներն ու բողոքականները, որի արդյունքում ձևավորվեցին երկու աստվածաբանական ֆակուլտետներ։ Բացի այդ, համալսարանում ստեղծվեցին բժշկական, իրավական և փիլիսոփայական ֆակուլտետները։
1827 թվականին կանոնադրությամբ այն դարձավ համալսարան։ Ավելի ուշ, համալսարանը ոչ պաշտոնապես հայտնի է եղել որպես «իշխանների համալսարան», քանի որ այս համալսարանում են սովորել Հոհենցոլերների սերնդի շատ ներկայացուցիչներ։
Առաջին համաշխարհային պատերազմից հետո կրճատվեց համալսարանի պետական ֆինանսավորումը, որի արդյունքում համալսարանը ստիպված էր այլ ֆինանսական աղբյուրներ փնտրել։
1930 թվականին հաստատվել է համալսարանի նոր կանոնադրությունը, որը ներառում է ուսանողական կառավարման տարբեր կետեր։
1933 թվականին երբ համալսարանի ինքնավարությունը լուծարվեց և համալսարանն անցավ կրթության նախարարության ներքո, համալսարանից հեռացան նացիստների հակառակորդները և հրեաները։
Համալսարանի մասնաշենքերը վնասվել են Երկրորդ համաշխարհային պատերազմի ժամանակ, սակայն 1945 թվականից այն շարունակել է գործունեությունը։


== Ֆակուլտետներ ==
Համալսարանում գործում են հետևյալ ֆակուլտետները՝
Բժշկական ֆակուլտետ
Գյուղատնտեսական ֆակուլտետ
Կաթոլիկ ֆակուլտետ
Մաթեմատիկայի և բնական գիտությունների ֆակուլտետ
Իրավունքի և տնտեսագիտության ֆակուլտետ
Բողոքականության ֆակուլտետ
Փիլիսոփայության ֆակուլտետՀամալսարանի կազմում ընդգրկված են նաև մի քանի հետազոտական ինստիտուտներ։


== Արտաքին հղումներ ==
Պաշտոնական կայք Archived 2014-08-19 at the Wayback Machine.
Սեն Լու (Ալյեի գավառ)

Անվան այլ կիրառումների համար տե՛ս՝ Սեն Լու (այլ կիրառումներ)Սեն Լու (ֆր.՝ Saint-Loup), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Վարեն սյուր Ալյե կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03242։


== Բնակչություն ==
Համայնքի բնակչությունը 2008 թվականին կազմում էր 595 մարդ։


== Տնտեսություն ==
2007 թվականի տվյալներով 409 աշխատունակ տարիքի մարդկանցից (15-64 տարեկան) 292-ը տնտեսապես ակտիվ էին, 117-ը անգործունակ (ակտիվության ցուցանիշը 71,4 %, 1999 թվականին եղել է՝ 65,7 %)։ 292 աշխատունակ բնակիչներից 269-ը աշխատում էին (155 տղամարդ և 114 կին), անաշխատանք էին 23-ը (10 տղամարդ և 13 կին)։ 117 անգործունակ մարդկանցից 29-ը աշակերտներ կամ ուսանողներ են, 48-ը թոշակառու, 40-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Լու» (ֆրանսերեն)։ Արխիվացված օրիգինալից 2012-09-23-ին։ Վերցված է 2012-5-30 
«Սեն Լու» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-29
Զիգանայի լեռնաշղթա

Անվան այլ կիրառումների համար տե՛ս՝ Զիգանա (այլ կիրառումներ)Զիգանա, լեռնաշղթա Հայկական լեռնաշխարհում, Արևելապոնտական լեռնահամակարգում։


== Ծանոթագրություններ ==
Յանեզ Դրնովշեկ

Յանեզ Դրնովշեկ (սլովեն.՝ Janez Drnovšek, մայիսի 17, 1950(1950-05-17)[…], Ցելե, Սլովենիայի Սոցիալիստական Հանրապետություն, ՀՍՖՀ - փետրվարի 23, 2008(2008-02-23), Zaplana, Municipality of Vrhnika, Սլովենիա), հարավսլավ և սլովենացի քաղաքական գործիչ։ Սլովենիայի երկրորդ նախագահ (2002-2007), երկար ժամանակ Սլովենիայի վարչապետ (1992-2000, 2000-2002)։ Հարավսլավիայի նախագահության նախագահ 1989-1990 թվականներին։


== Կենսագրություն ==
Ծնվել է 1950 թվականի մայիսի 17-ին Ցելե քաղաքում, հետագայում մեծացել է Զագորյե Օբ-Սավի համայնքում։ Յանեզի հայրը՝ Վիկտորը (1925-2005) աշխատել է որպես հանքագործ, մայրը՝ Սիլվան (1921-1976) տնային տնտեսուհի էր։


=== Կրթություն և գործունեություն ===
Սովորել է տնտեսագիտություն, ավարտել է բուհը 1973 թվականին, այնուհետև մասնագիտացել Օսլոյում։ 1981 թվականին ստացել է մագիստրոսի կոչում։


=== Քաղաքական գործունեություն ===


==== Հարավսլավիա ====
1989 թվականին, այն ժամանակ դեռ անհայտ հանրությանը, դարձավ Հարավսլավիայի պետության ղեկավար՝ անսպասելիորեն առաջ անցնելով կառավարության ֆավորիտ Մարկո Բուլցից։
Մինչև Հարավսլավիայում կոմունիստական ռեժիմի փլուզումը կոմունիստական կուսակցության անդամ էր։


==== Անկախ Սլովենիա ====
Սլովենիայի անկախությունից հետո Դրնովշեկը երկրի վարչապետ էր (1992-2002)։ 1992-2002 թվականներին եղել է նաև Սլովենիայի Լիբերալ ժողովրդավարություն կուսակցության (Liberalna Demokracija Slovenije — LDS) նախագահը, որից հեռացել է 2006 թվականի հունվարի 30-ին։
2002 թվականի նախագահական ընտրություններում ընտրվել է Սլովենիայի նախագահ (2002-2007)։ 2006 թվականի հունիսի 26-ին սլովենական հեռուստատեսությանը տված հարցազրույցում հայտարարել էր, որ չի առաջադրվի երկրորդ ժամկետով։
2006 թվականին ստեղծել և դարձել է «Հանուն արդարության և զարգացման շարժման» առաջին նախագահը, որի նպատակն է բարձրացնել մարդկության ինքնագիտակցությունը և աշխարհն ավելի լավը դարձնել։ Այս շարժումը քաղաքական կուսակցություն չէ։


=== Հիվանդություն և մահ ===
Երկար ժամանակ տառապում էր քաղցկեղով։ Վիրահատվել է 1999 թվականին, որից հետո 2001 թվականին կրկին հայտնաբերվել է քաղցկեղային ուռուցքի զարգացում։ Այնուհետև Դրնովշեկը դադարեցրեց ավանդական բուժումը և փոխեց իր ապրելակերպը, Լյուբլյանայից տեղափոխվելով հեռավոր գյուղ (Zaplana): Դարձել է վեգան և ուշադրություն է դարձրել կենդանիների իրավունքներին։
Մահացել է 2008 թվականի փետրվարի 23-ին քաղցկեղից՝ նախագահի պաշտոնից հեռանալուց երկու ամիս անց։ Դիակը դիակիզվել է, հուղարկավորվել Զագորյե Օբ Սավիի քաղաքում՝ ծնողների գերեզմանների կողքին։


== Պարգևներ ==
1 դասի կրկնակի սպիտակ խաչի շքանշան (2003)


== Ծանոթագրություններ ==


== Արտաքին հղումներ ==
Կենսագրություն
Սլովենիայի նախագահի կայքէջը
«Շարժում հանուն արդարության և զարգացման»
Տիգրան Ղարաբաղցյան

Տիգրան Ռուբենի Ղարաբաղցյան (հունիսի 6, 1984(1984-06-06), Երևան, Հայկական ԽՍՀ, ԽՍՀՄ), հայ նախկին ֆուտբոլիստ, հարձակվող։ Հայաստանի ֆուտբոլի ազգային հավաքականի նախկին խաղացող։


== Կենսագրություն ==


=== Բանանց ===
17 տարեկան հասակում Ղարաբաղցյանը «Մալաթիա»-ի կազմում ճանաչվեց Առաջին լիգայի լավագույն ռմբարկու։ Հաջորդ խաղաշրջանում տեղափոխվեց Բանանց ՖԱ։ Բանանցում հանդես գալու տարիներին հրավիրվել է երիտասարդ հավաքական, որտեղ անց է կացրել 7 խաղ, խփել 2 գոլ։


=== Փյունիկ ===
2006 թվականին տեղափոխվել է Փյունիկ ՖԱ։ «Կապույտների» կազմում նվաճել է Հայաստանի սուպերգավաթը և դարձել եռակի չեմպիոն։ Մեկ տարի անց հրավիրվել է ազգային հավաքական, որտեղ առաջին խաղն անց է կացրել 2007 թվականի հունվարի 15-ին՝ Պանամայի հավաքականի հետ խաղում։ Ղարաբաղցյանը փոխարինել է Արմեն Շահգելդյանին։ Հանդիպումն ավարտվել է ոչ ոքի՝ 1:1։


=== Կիլիկիա ===
2009 թվականի սկզբին տեղափոխվել է Կիլիկիա ՖԱ, որտեղ անընդհատ խաղացել է մեկնարկային կազմում։ Դառնալով պաշտպան՝ հազվադեպ է դարձել գոլերի հեղինակ, սակայն դա չէր խանգարում ակումբին օգուտ տալուն։ Ղարաբաղցյանը նաև նշել է հոբելյան՝ անցկացնելով իր 100-րդ հանդիպումը Պրեմիեր լիգայում։ Հայաստանի 2010 թվականի ֆուտբոլի խաղաշրջանում հեռացել է ակումբից և տեղափոխվել ղազախական «Ատիրաու»։ Տեղափոխումը կատարվել է գործակալի միջոցով, ով ղազախական թիմին ներկայացրել էր Ղարաբաղցյանի մասնակցությամբ հոլովակներ, որից հետո նրան հրավիրեցին ակումբ։ Մարզիչները ծրագրում էին Ղարաբաղցյանին ընդգրկել Եվրագավաթների խաղերին, սակայն ինչ-ինչ պատճառներով դա չհաջողվեց։ Շուտով գլխավոր մարզիչը հեռացավ, իսկ նորը նրան հնարավորություն չէր տալիս խաղային պրակտիկա ձեռք բերել։ Ղարաբաղցյանը հիմնականում խաղում էր երկրորդ կազմում։ Նոյեմբերի վերջին ավարտվեց պայմանագիրը, որից հետո նա վերադարձավ Կիլիկիա ՖԱ։
2011 թվականի սկզբին Կիլիկիա ՖԱ-ի ղեկավարությունը պաշտոնական նամակ ուղարկեց Հայաստանի ֆուտբոլի ֆեդերացիային առ այն, որ թիմը վերաձևավորվում է և ֆինանսական խնդիրների պատճառով չի կարող մասնակցել Հայաստանի 2011 թվականի առաջնությանը։ Հունվարի 31-ին Հայաստանի ֆուտբոլի ֆեդերացիան պաշտոնապես որոշում ընդունեց բացառել Կիլիկիային բոլոր ֆուտբոլային խաղաշրջաններից։ Այսպիսով, ակումբը դադարեցրեց գոյություն ունենալ։


=== Ատիրաու ===
Ատիրաուից Ղարաբաղցյանի հեռանալուց հետո ակումբի գլխավոր մարզիչ դարձավ ադրբեջանցի Ռամիզ Մամեդովը։ Եվ իր ղեկավարման սկզբում Մամեդովը հայտարարություն արեց, որը ղազախական ֆուտբոլում մեծ սկանդալ դարձավ․


=== Արարատ (Երևան) ===
Ղարաբաղցյանն ստիպված էր նոր ակումբ փնտրել։ Ֆուտբոլիստով սկսեց հետաքրքրվել Երևանի Ուլիսը, ում հետ մեկ տարվա պայմանագիր կնքվեց։ Սակայն քիչ անց, կողմերի երկուստեք փոխհամաձայնությամբ, պայմանագիրը չեղյալ հայտարարվեց և Ղարաբաղցյանը կրկին դարձավ ազատ ֆուտբոլիստ։ Մարտի սկզբին 1 տարվա պայմանագիր կնքվեց Երևանի Արարատ ՖԱ-ի հետ։


== Նվաճումներ ==
 Փյունիկ
Հայաստանի չեմպիոն՝ 2006, 2007, 2008
 Չերնո Մորիե
Բուլղարիայի գավաթի ֆինալիստ՝ 2007/08


== Ծանոթագրություններ ==


== Արտաքին հղումներ ==
Տիգրան Ղարաբաղցյանի բաժինը ՀՖՖ-ի պաշտոնական կայքէջում (հայ.), (անգլ.), (ռուս.)
Профиль на armfootball.tripod.com (անգլ.)
Ֆուտբոլիստի էջը footballdatabase.eu կայքում (անգլ.)
Ֆուտբոլիստի էջը soccerway.com կայքում (անգլ.)
Էստոնիայի ռուսական թատրոն

Էստոնիայի ռուսական թատրոն (էստ․՝ Vene Teater), դրամատիկական թատրոն Տալլին քաղաքում, Էստոնիա։ Հիմնադրվել է 1948 թվականի դեկտեմբերի 15-ին։ Նախկին անվանումը՝ Էստոնական ԽՍՀ պետական ռուսական դրամատիկական թատրոն։ Էստոնիայի միակ պրոֆեսիոնալ թատրոնն է, որն աշխատում է ռուսերեն։


== Պատմություն ==
Ստեղծվել է ԽՍՀՄ Նախարարների խորհրդին կից գործող Արվեստների կոմիտեի 1948 թվականի հուլիսի 14-ի հրամանով։ 60 տարվա ընթացքում բեմադրվել է մոտ 500 ներկայացում, հյուրախաղերով հանդես է եկել նախկին ԽՍՀՄ շատ քաղաքներում։ 2007 թվականի տվյալներով թատրոն է այցելել 47 041 հանդիսատես՝ հաշվի առնելով այն փաստը, որ Տալլինում բնակվում է 400 000 մարդ։ 


== Դերասաններ ==
Թատրոնում հանդես են եկել՝

Անդրեյ Տարկովսկի
Ռոման Վիկտյուկ
Յուրի Երյոմին
Յուրի Սիլյարտ
Նիկոլայ Կոմիսարով
Վոլդեմար Պանսո
Օլեգ Ստրիժենով
Անատոլի Սոլոնիցին
Ադա Ռոգովցևա
Լեյլի Կիրակոսյան
Էռնստ Ռոմանով


== Ղեկաավարներ ==
Վիտալի Չերմենյով (1972-1981 թթ՝ գեղարվեստական ղեկավար և գլխավոր ռեժիսոր) * Միխայիլ Չումաչենկո (2006-2008 թթ՝ գեղարվեստական ղեկավար)
Սվետլանա Յանչեկ
Նատալյա Լապինա (2009 թվականից)


== Արտաքին հղումներ ==
Էստոնիայի ռուսական թատրոնի պաշտոնական կայքը
Էստոնիայի ռուսական թատրոնի կյանքը պատկերող ֆոտոալբոմ
Էստոնիայի ռուսական թատրոնի ֆոտոալբոմը Fotki.com կայքում (ռուս.)
Տեսագրություններ Էստոնիայի ռուսական թատրոնի մասին
Բաշբեուքյան

Բաշբեուքյան, հայկական ազգանուն։


== Ազգանունը կրողներ ==
Մանուկ Բաշբեուքյան (1906-1987), դերասան։


== Տես նաև ==
Բաշբեյուկյան


== Ծանոթագրություններ ==
Դիմասոր (այլ կիրառումներ)

Դիմասոր անվանումը կարող է ունենալ հետևյալ կիրառումները․

Դիմասոր - գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում,
Դիմասոր - գյուղ Արևմտյան Հայաստանում, Բիթլիսի վիլայեթի Գենջի գավառակում։
Վազգեն Անդրեասյան

Վազգեն Անդրեասյան (ֆր.՝ Vazken Andréassian, ապրիլի 10, 1903(1903-04-10), Հազարի, Օսմանյան կայսրություն - նոյեմբերի 30, 1995(1995-11-30), Croissy-sur-Seine), ֆրանսահայ ճարտարագետ։


== Կենսագրություն ==


=== Վաղ տարիներ ===
Վազգեն Անդրեասյանը ծնվել է Օսմանյան կայսրության Չմշկածագ քաղաքի մոտ գտնվող Հազարի գյուղում, որտեղ ապրել է մինչև 1915 թվականը։ Իր մանկության տարիների մասին պատմել է «Հազարիապատում» գրքում։ 1915 թվականին Վազգենն արդեն Չմշկածագի բարձրագույն նախակրթարանում (տնօրեն՝ Պողոս Զեննեյան)։


=== Տեղահանություն և գաղթ ===
1915 թվականի հունիսի 13-ին թուրք ոստիկանները Հազարիի բնակչության մի մասին տեղահանեցին, որից հետո քրդերը գյուղը թալանեցին։ Տեղահանությունից խուսափած գյուղացիներն ապաստանեցին Դերսիմի քրդերի մոտ։ Ձմեռն Ագրակ գյուղում անցկացնելուց հետո Վազգեն Անդրեասյանը գնաց Երզնկա, որտեղ եղավ Վահան Թոթովենցի աշակերտը։ Ապա հասավ Թիֆլիս, որտեղ կրկին գտավ Վահան Թոթովենցին և նա սկսեց աշխատել Անդրանիկ զորավարի հիմնած «Հայաստան» թերթի խմբագրությունում։ Ապա կարճ ժամանակով եղավ Էջմիածնի Գևորգյան ճեմարանի աշակերտ, որից հետո ճեմարանը հեղափոխության պատճառով փակվեց։ Հասավ մինչև Վլադիվոստոկ, հետո զինադադարի լուր առնելով՝ մեկնեց Պոլիս։


=== Պոլսում ===
Պոլսում հաճախել է Ազգային Կեդրոնական վարժարան՝ դրա տնօրեն Գեղամ Գավաֆյանի օգնությամբ։ Վարժարանն ավարտել է 1923 թվականին։


=== Դեպի Ֆրանսիա ===
1923 թվականին թուրք ազգայնականների վերադարձի պատճառով ապաստանել է Ֆրանսիայում՝ նախ Մարսելում, ապա Փարիզում։ Զատիկ Խանզադյանի մեկենասության շնորհիվ ընդունվել է École Nationale des Arts et Métiers, որն ավարտել է 1927 թվականին։


=== Մասնագիտական գործունեություն ===
Ուսումն ավարտելուց հետո աշխատել է Arsenal de l'Aéronautique պետական օդանավաշինական ընկերությունում, որը հետագայում դարձավ Nord-Aviation։ Մասնակցել է երկու հայտնի օդանավերի՝ Ժերֆոյի և Կրիֆոնի ստեղծման և կառուցման փորձարարությանը։ Վերջինս պատմության մեջ մտել է 1959 թվականի փետրվարին առաջին անգամ 1643 կմ/ժամ արագություն անցնելով։


== Հ.Մ.Ը.Մ. ==
Վազգեն Անդրեասյանը 1913 թվականից սկսած եղել է սկաուտ, նախ որպես Չմշկածագի նորաստեղծ խմբի անդամ, հետո՝ 1918 թվականին՝ որպես Հայ Մարմնակրթական Ընդհանուր Միության (Հ.Մ.Ը.Մ.) անդամ։ 1924 թվականին հուլիսին հիմնել է Մարսելի Հ.Մ.Ը.Մ.-ի մասնաճյուղը։ Պատերազմից հետո եղել է Ֆրանսիայի հայ սկաուտների ղեկավարը։


=== Ազգակցական կապեր ===
Վազգեն Անդրեասյանը կապ ուներ նահատակ սկաուտ Վահան Չերազի հետ, որն իր քրոջ ամուսինն էր։ Ամերիկահայ գրող Անդրանիկ Անդրեասյանի զարմիկն է։ Նույնանուն ֆրանսահայ ջրաբանը Վազգեն Անդրեասյանի պապն էր։


== Հրատարակած գրքեր ==
Հայ սկաուտին առաջնորդը։ Տէր Յակոբեան տպարան, Փարիզ, 1947. 312 էջ։ [1]
Վահան Չերազ և իր երգն Հայաստանի։ Սևան տպարան, Պէյրութ, 1977, 544 էջ։
Անդրանիկ – Պետրոս Մարզպանեան։ Տօնիկեան տպարան, Պէյրութ, 1982, 326 էջ։
Հազարիապատում – հատոր Ա.։ Տօնիկեան տպարան, Պէյրութ, 1985, 316 էջ։ էլեկտրոնային տարբերակ
Հազարիապատում – հատոր Բ.։ Տօնիկեան տպարան, Պէյրութ, 1984, 299 էջ։ էլեկտրոնային տարբերակ
Հազարիապատում – հատոր Գ.։ Տօնիկեան տպարան, Պէյրութ, 1994, 650 էջ։
Hazari։ vie et survie d'un village arménien après juin 1915, 1995. էլեկտրոնային՝ ֆրանսերեն եւ գերմաներեն


== Ծանոթագրություններ ==
(15651) Տլեպոլեմոս

(15651) Տլեպոլեմոս , լատ.՝ Tlepolemos-աստերոիդ աստերոիդների հիմնական գոտում։ Այս երկնաքարը հայտնաբերվել է 1960 թվականի հոկտեմբերի 22-ին, հոլանդացի աստղագետներ Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերե ի կողմից Պալոմարյան աստղադիտարանում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(15651) Տլեպոլեմոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չիմիշ

Չիմիշ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կուկաս

Կուկաս (Կուկեշ, Կուկուշ, ալբ․՝ Kukës, Kukësi), քաղաք հյուսիսարևելյան Ալբանիայում։ Գտնվում է համանուն՝ Կուկաս գավառում՝ Ալբանիայի ու Կոսովայի սահմանից ոչ հեռու։ 2003 թվականի մարդահամարի տվյալներով՝ քաղաքի բնակչությունը կազմում է 16 315 մարդ, որոնց մեծամասնությունն ալբանացիներ են։ Ալբանացիներից հետո երկրորդ էթնիկական խումբը գորացիներն են։
Քաղաքը տեղակայված է Սև Դրին ու Սպիտակ Դրին գետերի միախառնվելու վայրում, որտեղ այդ երկու գետերը ձևավորում են Դրին գետը։ 1976 թվականին այս տարածքում գոյություն ունեցած նախկին քաղաքը ողողվել է Ֆիերցա ջրամբարի ջրով, որ կառուցվել էր ջրաէլեկտրակայանի կառուցումից հետո։ Նոր քաղաքը կառուցվել է ոչ հեռու՝ Գյալիցա ու Կորիտնիկ լեռների ստորոտում։ Այդ ժամանակից ի վեր քաղաքը հաճախ կոչում են Նոր Կուկաս (ալբ․՝ Kukësi i Ri)։
Քաղաքի կողքով հոսում է ևս մի գետ՝ Լյուման։ Քաղաքի ոչ հեռու՝ մի քանի կիլոմետր դեպի հարավ, կա օդանավակայան՝ Kukës Airport Zayed bin Sultan Al Nahyan։ Քաղաքն ունի իր անունը կրող ֆուտբոլային ակումբ։


== Պատմություն ==
1939 թվականի ապրիլի 15-ին Կուկոս քաղաքը դարձավ իտալական ռազմաօդային ուժերի վայրէջքի երկու վայրերից մեկը։ Այդ զորքերը ավարտին հասցրին Ալբանիայի բոլոր կարևոր բնակավայրերի գրավման գործը։


== Քույր-քաղաքներ ==
 Տիրանա, Ալբանիա
 Վլյորե, Ալբանիա
 Shëngjin, Ալբանիա
 Միտրովիցա, Կոսովո
 Պրիզրեն, Կոսովո


== Արտաքին հղումներ ==
Քաղաքի կայքը Archived 2012-02-26 at the Wayback Machine.


== Ծանոթագրություններ ==
Ադնան Յանուզայ

Ադնան Յանո՛ւզայ (ալբ․՝ Adnan Januzaj, փետրվարի 5, 1995(1995-02-05), Բրյուսել, Բելգիա), կոսովո-ալբանական ծագումով բելգիացի ֆուտբոլիստ, անգլիական «Մանչեսթեր Յունայթեդ» ակումբի հարձակվողական կիսապաշտպան։


== Ակումբային կարիերա ==
Ադնան Յանուզայը ծնվել է Բրյուսելում։ 6 տարեկանից հաճախել է «Բրյուսել» ակումբի ակադեմիան։ 2005 թ. նրան նկատել են «Անդերլեխտ» ակումբի սկաուտները և հրավիրել իրենց ակադեմիա։ 2011 թ. մարտին՝ «Անդերլեխտի» երիտասարդական թիմում անց կացրած հաջող մրցաշրջանից հետո 16-ամյա Յանուզայը 300 հազար ֆունտով տեղափոխվեց անգլիական «Մանչեսթեր Յունայթեդ»։
2012/13 մրցաշրջանում, հանդես գալով «Մանչեսթեր Յունայթեդի» մինչև 21 տարեկանների հավաքականում, Յանուզայը ճանաչվեց լավագույնը ակումբի պահեստայինների մեջ՝ ստանալով Դենզիլ Հարունի մրցանակը։ 2013 թ. մայիսի 19-ին Ադնանը հայտագրվեց Պրեմիեր Լիգայի 38-րդ տուրի «Վեստ Բրոմվիչ Ալբիոնի» դեմ խաղի համար, սակայն այդպես էլ դաշտում չհայտնվեց։ 2013/14 մրցաշրջանի սկսելուց առաջ ներառվեց ակումբի հիմնական կազմում՝ ուղարկվելով նախամրցաշրջանային շրջագայության Ասիայի երկրներ։
Հուլիսի 13-ին կայացավ Յանուզայի դեբյուտը «Մանչեսթեր Յունայթեդի» հիմնական կազմում «Սինգխայի աստղերի» դեմ խաղում, որտեղ խաղաց 90 րոպե։ Հուլիսի 29-ին Յանուզայը խփեց իր առաջին գոլը «Յունայթեդի» մարզաշապիկով՝ գրավելով «Կիտչիի» դարպասը ընկերական խաղում։ 2013 թ. օգոստոսի 11-ին կայացավ առաջին պաշտոնական խաղը «Մանչեսթեր Յունայթեդի» կազմում՝ Անգլիայի սուպերգավաթի ժամանակ 84-րդ րոպեին փոխարինելով Ռոբին վան Պերսիին։ 2013 թ. սեպտեմբերի 14-ին տեղի ունեցավ առաջնախաղը Պրեմիեր Լիգայում՝ փոխարինման դուրս գալով «Կրիստալ Պելասի» դեմ խաղում։ Հոկտեմբերի 5-ին Ադնանը առաջին անգամ Պրեմիեր Լիգայում եղավ թիմի մեկնարկային կազմում «Սանդերլենդի» դեմ խաղում, որի ժամանակ հեղինակեց 2 գոլ և թիմին 2-1 հաշվով հաղթանակ պարգևեց։
2013 թ.հոկտեմբերի 19-ին Ադնան Յանուզայը «Մանչեսթեր Յունայթեդի» հետ կնքեց նոր հնգամյա պայմանագիր։


==== 2014/15 ====
Թիմի ներ մարզիչ վան Գալի գլխավորությամբ կորցրեց իր հիմնական տեղը կազմում։


=== «Բորուսիա Դորտմունդ» ===
2015 թվականի օգոստոսի 31-ին վարձավճարային հիմունքներով տեղափոխվեց «Դորտմունդի Բորուսիա», մինչև 2016 թվականի հունիսի 30-ը։


== Կարիերան հավաքականում ==


=== Հավաքականում անցկացրած խաղերը և գոլերը ===
Ընդհանուր՝ 5 հանդիպում/ 0 գոլ; 4 հաղթանակ, 1 ոչ ոքի, 0 պարտություն։


== Կարիերայի վիճակագրություն ==


== Ծանոթագրություններ ==


== Արտաքին հղումներ ==
Ֆուտբոլիստը ManUtd.com կայքում (անգլ.)
Ֆուտբոլիստը Soccerbase.com կայքում (անգլ.)
Ֆուտբոլիստը Thetopforward.com կայքում (անգլ.)
Ֆուտբոլիստը Transfermarkt.co.uk կայքում (անգլ.)
Կադմոս (առասպելական հերոս)

Անվան այլ կիրառումների համար տե՛ս՝ Կադմոս (այլ կիրառումներ)Կադմոս (հին հունարեն՝ Κάδμος), հին հունական առասպելական հերոս։ Փյունիկիայի Սիդոն քաղաքի Ագենովրոս թագավորի որդին, Կիլիկոսի, Փյունիկսի և Եվրոպայի եղբայրը։


== Առասպելաբանություն ==

Փյունիկյան արքա Ագենորի (կամ Ագրիոպի), Եվրոպայի, Կիլիկիայի, ֆենիքսի եղբայրը։ Օգնել է աստվածներին մարտնչել Տիփոնի դեմ։ Ըստ հայտնի առասպելի, երբ ցլի կերպարանք առած Զևսը առևանգել է Եվրոպային,Ագենորը որդիներին ուղարկել է նրան փնտրելու՝ պահանջելով առանց նրա չվերադառնալ։ Քրոջը որոնող եղբայրներից երկուսը իրենց անուններով հիմնել են Փյունիկիայի և Կիլիկիայի թագավորությունները։ Սակայն Դելփյան պատգամախոս Ապոլոնը Կադմոսին կոչ է անում չանհանգստանալ Եվրոպայի համար։ Եվ Կադմոսը, Դելփիքի պատգամախոսի հրամանով, գնացել է Բեովտիա, սպանել այդ կողմերի տիրակալ Վիշապ հրեշին՝ Արեսի որդուն, հիմնել Կադմեա միջնաբերդը, որի շուրջը հետագայում ծաղկել է Թեբե քաղաքը։ Արեսի որդու սպանության համար Կադմոսը ութ տարի ծառայել է Արեսին, ապա հռչակվել Կադմեայի թագավոր։ Զևսը Կադմոսին ամուսնացրել է Արեսի և Աֆրոդիտեի դուստր Հարմոնիայի հետ։ Ծերության տարիներին Կադմոսն և Հարմոնիան բնակվել են Իլլիրիայում՝ իբր կերպարանափոխվելով վիշապների։ Կադմոսի անվան հետ է կապվում փյունիկյան գրի ներմուծումը Հունաստան։
Ըստ մեկ այլ առասպելի, Կադմոսի որդի Ակտեոնը համարձակվել է խախտել որսորդության ու կենդանիների դիցուհի Արտեմիսի անդորրը, ինչի համար սպանվել է։
Հունական առասպելը Կադմոսին են վերագրում այբուբենի ստեղծումը։ Արևելքից Հունաստան նավարկելիս նա կանգ է առել Սանտորին կղզում և թողել այդտեղ իր մի քանի ուղեկիցներին։ Հետագայում այս կղզի է գալիս Թերասը, ում պատվին և կոչվել է կղզին։ Հենց այստեղ՝ Թերասում էլ գտնվել է ամենահին (Ք․ա․ XVIII) հունական գրերը։ Կադմոսի պատվին կոչվել են քիմիական կադմիում տարրը և Յուպիտերի արբանյակի Կադմուս գիծը։


== Ծանոթագրություններ ==


== Գրականություն ==
Vian, F. Les origines de Thébes: Cadmos et les Spartes. Paris, 1963.
Janakieva, S. Lе Mythe de Cadmos et l’aire ethnolinguistique paleobalkanique. — Thracia, 11, 1995. Studia in honorem Alexandri Fol.
Սեստո

Սեստո (իտալերեն՝ Sesto), կոմունա Իտալիայում։ Գտնվում է Տրենտինո Ալտո Ադիջե մարզում։ Տեղակայված է Տրենտինո Ալտո Ադիջե շրջանի Բոլցանո պրովինցիայում։
Բնակչությունը կազմում է 1937 մարդ, խտությունը կազմում է 24 մարդ/կմ²։ Տարածքը գրավում է 80 կմ²։ Էլեկտրոնային փոստ՝ 39030, հեռախոսային կոդ՝ 0474։


== Ժողովրդագրություն ==


== Արտաքին հղումներ ==
Պաշտոնական կայք (իտալ.)
Ազգային վիճակագրության ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Չեռնյախովսկի շրջան (այլ կիրառումներ)

Չեռնյախովսկի շրջան, կարող է վերաբերել՝

Չեռնյախովսկի շրջան - շրջան Ուկրաինայի Ժիտոմիրի մարզում
Չեռնյախովսկի շրջան - մունիցիպալ շրջան Ռուսաստանի Դաշնության Կալինինգրադի մարզում
Բղև

Բզե-Բիլավ կամ Բղև (այժմ կոչվում է՝ ադրբ.՝ Biləv - Բիլյավ), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում։


== Պատմություն ==
Բղևի գյուղը գտնվում է պատմական Մեծ Հայքի Վասպուրական նահանգի Գողթն գավառում, Բոհրուտ գյուղից 3 կմ ձորն ի վար, Գիլան գետի ափին, հարթ վայրում։
Գյուղի մասին հիշատակել էր 17-րդ դարի պատմիչ Ա. Դավրիժեցին, երբ Շոռոթից գնացել էր Ցղնա։


== Հուշարձաններ ==
Պատմական աղբյուրներում միայն նշվում է, որ գյուղը ունեցել էր եկեղեցի։ Որևէ այլ տեղեկատվություն չի պահպանվել։ Գյուղի առջև՝ Գիլան գետի վրա, կառուցվել էր նաև կամուրջ։


=== Բղևի կամուրջ ===
Կառուցվել է 16-17-րդ դարերում՝ Գիլան գետի վրա։ Ճարտարապետ անհայտ է, ինչպես նաև անհայտ է պատվիրատուի անուն։ Եռաթռիչք հորնավածքով կամուրջ էր, որից ներկայումս պահպանվել են խելերի հետքերը։


== Ծանոթագրություններ ==
Գալիսիայի թագավորություն

Գալիսիայի թագավորություն (լատ.՝ Reino de Galiza՝ ռեյնո դե գալիսա) միջնադարյան պետություն Պիրենեյան թերակղզու տարածքում 409-1833 թվականներին։ Հիմնադրել է սվև Հերմերիկը (լատ.՝ Hermericus) 409-585 թվականին։ Երկիրը կառավարել են տարբեր թագավորական տոհմեր։ Տարածքը կազմել է առավելագույնը 60 000 քառ. կմ։
Առաջին շրջանում մայրաքաղաքներն էին Բրագա և Տույ քաղաքները, զարգացած միջնադարում՝ Աստուրիայի թագավորությունից անջատվելուց հետո՝ Օվիեդոն և Լեոնը։ 11-րդ դարում վերականգնված Գալիսիայի թագավորության մայրաքաղաքն է դառնում Սանտյագո դե Կոմպոստելա քաղաքը, որը ավելի քան ութ դար մնում է Գալիսիայի մշակութային, քաղաքական ու տնտեսական կենտրոնը։ Հզորության շրջանում, երբ անկում էր ապրում Կորդովայի խալիֆայությունը, ներառել է հարևան և հեռավոր գավառներ՝ հասնելով մինչև Պորտուգալիա։ Տարբեր ժամանակաշրջաններում այն ներառում էր Աստուրիայի լեռները, Լեոնի հովիտը և ազդեցություն էր ունեցել Նավառայի թագավորության վրա։
11-րդ դարում Գալիսիայի թագավորությունը վերստին կարողացավ անկախանալ. մինչ այդ նա հանդես էր գալիս Վեստգոթական թագավորության, ապա՝ Աստուրիայի կազմում։ Պարբերաբար ենթարկվել էր Կորդովայի ամիրայության, ապա՝ Կորդովայի խալիֆայության հարձակումներին։
Գալիսիայի թագավորությունն ի սկզբանե քրիստոնյա երկիր չէր, որը հիմնադրվել էր՝ անջատվելով Հռոմեական կայսրությունից` համանուն հռոմեական պրովինցիայի տարածքում։ Այն կարճ ժամանակով հայտնվել էր արաբների լծի տակ` Օմայյան խալիֆայության կողմից Վեստգոթական թագավորության նվաճումից հետո։ 13-րդ դարում Գալիսիան դարձավ Կաստիլիայի թագավորության հպատակ երկիրը, սակայն պահպանեց իր թագը նույնիսկ Նապոլեոն Բոնապարտի ժամանակաշրջանում՝ պատմության ասպարեզից հեռանալով 1833 թվականին։


== Ծանոթագրություններ ==
Ժողովածու (2367)

Ժողովածու (2367), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2367 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 13,7×10,5 չափս։ Ձեռագիրը կազմված է 324 թերթից։ Գրված է միասյուն, նոտրգրով։ Կազմը` կաշեպատ տախտակ ստվարաթուղթ, աստառը՝ սրճագույն մետաքս։ Հիշատակարաններ նախագաղափար՝ 51բ, 220ա, 261բ (14-րդ դար, գրիչ՝ Թորոս Կլայեցի), հետագայի՝ 9բ (1938 թվական), կնիք՝ 10ա (17368 թվական, Սամուէլ վարդապետ)։


== Բովանդակություն ==
Դիոն. Թրակացւոյ Արուեստ քերականութեան։
Բառք քերականի։
Յովհ. Երզնկացւոյ Մեկնութիւն քերականի։


== Ծանոթագրություններ ==
Օկնինո (այլ կիրառումներ)

Օկնինո, կարող է վերաբերել՝

Օկնինո - գյուղ, Ուկրաինայի Խարկովի մարզի Զոլոչևի շրջանում
Օկնինո - գյուղ, Ուկրաինայի Խարկովի մարզի Իզյումի շրջանում
Հին Արիզոնայում

«Հին Արիզոնայում» (անգլ.՝ In Old Arizona), 1928 թվականի սև-սպիտակ գեղարվեստական ֆիլմ, դրամատիկ վեսթեռն, որում համատեղ աշխատել են ռեժիսորներ Իրվինգ Քամինգսը և Ռաուլ Ուոլշը։ Գլխավոր դերերում հանդես են եկել Ուորներ Բաքսթերը, Էդմունդ Լոուն և Դորոթի Բյորջեսը։
Ֆիլմն առաջադրվել է հինգ «Օսկարի»՝ «Լավագույն ֆիլմ», «Լավագույն ռեժիսոր» (Իրվինգ Քամինգս), «Լավագույն դերասան» (Ուորներ Բաքսթեր, միակ հաղթած անվանակարգը), «Լավագույն օպերատորական աշխատանք» (Արթուր Էդիսոն), «Լավագույն ադապտացված սցենար» (Թոմ Բարրի)։


== Դիպաշար ==
Սերժանտ Միկի Դաննը (Էդմունդ Լոու) արդեն մի քանի ամիս փորձում է ճաղերի հետևը նստեցնել հայտնի հանցագործ Սիսկո Քիդին (Ուորներ Բաքսթեր)։ Քիդը գողացած փողերի մեծ մասը ծախսում է սիրած կնոջ՝ Տոնյայի համար (Դորոթի Բյորջես), որը դավաճանում է նրան նրա բացակայության ժամանակ։ Տոնյան ծանոթանում է Դաննի հետ և իմանում, որ իր սիրեկան Քիդի գլխի համար նշանակված է մեծ փոխհատուցում։ Նա որոշում է օգտվել դրանից և միավորվում է սերժանտի հետ։


== Դերասանական կազմ ==


== Նկարահանումներ ==
Ֆիլմը նկարահանվել է Բրայս կիրճի և Զայոնի ազգային պարկերում, ինչպես նաև Մոխավե անապատում։ Որպես ռեժիսոր դիտարկվել է Ռաուլ Ուոլշը, որը ցանկացել է նաև Սիսկո Քիդի դերում նկարահանվել։ Ուոլշի պլանները չեն իրականացել. ավտովթարի պատճառով դերասանը կորցրել է աջ աչքը և վերականգնման համար անհրաժեշտ են եղել ամիսներ։


== Ծանոթագրություններ ==


== Արտաքին հղումներ ==
In Old Arizona(անգլ.) ֆիլմը Internet Movie Database կայքում
«In Old Arizona»(անգլ.) ֆիլմը allmovie կայքում:
MdQIw7BiUBA   "In Old Arizona" ՅուԹյուբում
Ֆուրմանովի փողոց (Դոնի Ռոստով)

Անվան այլ կիրառումների համար տե՛ս՝ Ֆուրմանովի փողոց (այլ կիրառումներ)Ֆուրմանովի փողոց (ռուս.՝ Фурмановская улица), փողոց Ռուսաստանի Դաշնության Դոնի Ռոստով քաղաքում։ Անվանվել է ռուս խորհրդային գրող Դմիտրի Անդրեևիչ Ֆուրմանովի պատվին։ Սկիզբ է առնում Բորիսլավսկի նրբանցքից և ավարտվում Ռազդորսկայա փողոցի և Իզմայիլսկի նրբանցքի հանգույցում։ Երկարությունը 2400 մետր է։


== Նկարագրություն ==
Դոնի Ռոստով քաղաքի Ֆուրմանովի փողոցը սկսվում է Բորիսլավսկի նրբանցքից, հատում Պիրոգովի, Կրասնոկամսկի, Լիկբեզովսկի, Տկացկի նրբանցքները, Բոդրայա փողոցը, Պրիգորոդնի, Նևերովսկի, Սոլնեչնի, Օրենբուրգսկի, Կոշևոյի, Յալտինսկի, Բատումսկի, Տբիլիսկի, Գրուզինսկի, Մարկսիստսկի, Կանոներսի նրբանցքները, Պլիևի փողոցը, Օլխովսկի նրբանցքը, Մարտովիցկու փողոցը և ավարտվում Իզմայիլսկի նրբանցքի հանգույցում։ Երկարությունը 2400 մետր է։ Փողոցում կա համարակալված 120 շինություն։
Ֆուրմանովի փողոցի փոստային դասիչներն են՝ 344032, 344068։
Փողոցն անվանվել է ռուս խորհրդային գրող Դմիտրի Անդրեևիչ Ֆուրմանովի պատվին։ Քաղաքացիական կռիվների տարիներին Դմիտրի Ֆուրմանովը հանդես է եկել հիմնականում իբրև հրապարակագիր։ Կուբանում վրանգելականների ջախջախման մասին է նրա առաջին խոշոր ստեղծագործությունը՝ «Կարմիր դեսանտ» վիպակը։ Ֆուրմանովին համընդհանուր ճանաչում են բերել «Չապաև» (1923, հայ հրտ. 1951) և «Խռովություն» (1925, հայ․ հրտ․ 1934) վեպերը, որոնցում, մեկնակետ ընդունելով իր տեսածն ու ապրածը, նա հասել է գաղափարագեղագիտական մեծ ընդհանրացումների։ «Չապաևը» 1920-ական թվականների խորհրդային արձակի լավագույն գործերից է։ Պարգևատրվել է Կարմիր դրոշի շքանշանով։


== Ծանոթագրություններ ==


== Աղբյուրներ ==
Фурмановская улица в Ростове-на-Дону
Подробная карта Фурмановская улица, город Ростов-на-Дону со спутника с номерами домов, индекс и маршруты, Яндекс, Гугл карты


== Արտաքին հղումներ ==
Почтовый индекс Фурмановская улица, г. Ростов-на-Дону
Ավտոթանգարան Volkswagen

Ավտոթանգարան Volkswagen ավտոմոբիլային թանգարան՝ նվիրված Volkswagen  ավտոմոբիլային ապրանքանիշի պատմությանը։ Թանգարանը գտնվում է Գրեմանիայի Ներքին Սաքսոնիայի Վոլֆսբուրգ քաղաքում։ Բացվել է 1985 թվականի ապրիլի 25-ին։ 1992 թվականին այն դարձել  է բարեգործական հիմնադրամ։
Դա Վոլֆսբուրգում գտնվող  Volkswagenի երկու թանգարաններից մեկն է։ Մյուս թանգարանը  նվիրված է Volkswagen-ի տարբեր ամակնիշիի մեքենաների արտադրության գործընթացին և կոչվում է Autostadt։
Թանգարանը գտնվում է նախկին տեքստիլ գործարանի շենքում՝ Volkswagen-ի գործարանի շենքերի մոտ։


== Ծանոթագրություններ ==


== Գրականություն ==
Volkswagenwerk AutoMuseum Wolfsburg. — Вольфсбург: Volkswagen AG, 1985. (գերմ.)
Bernd Wiersch Museen und Ausflugsziele im Raum Gifhorn-Wolfsburg. — Гифхорн: Voigt, 1989. (գերմ.)
Christoph Vieweg VW Raritäten. — Geramond, 2014. (գերմ.)
Schatzkammer. Die wichtigsten Exponate der Sammlung des AutoMuseums. — Delius Klasing, 2015. (գերմ.)


== Արտաքին հղումներ ==
Պաշտոնական կայք
Volkswagen Auto Museum
Կոսվոժ (Սոձիմի վտակ)

Անվան այլ կիրառումների համար տե՛ս՝ Կոսվոժ (այլ կիրառումներ)Կոսվոժ (ռուս.՝ Косвож), գետ Ռուսաստանում, հոսում է Արխանգելսկի մարզով, Կոմի Հանրապետությունով։ Գետաբերանը գտնվում է Սոձիմա գետի աջ ափին՝ 86 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Մեզեն, գետի ենթաավազանը բացակայում է, գետի գետային ավազանը Մեզեն։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03030000112103000047481
Կոդը ըստ հիդրոլոգիական հետազոտության (ՌԴ) — 103004748
Ավազանի կոդը — 03.03.00.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
The Illest

«The Illest», ամերիկյան Far East Movement խմբի երգը, որում իր մասնակցությունն ունի նաև ամերիկացի ռեփեր Ռիֆ Ռաֆը։ Այն որպես սինգլ թողարկվել է 2013 թվականի հուլիսի 2-ին և ընդգրկվել է խմբի «Dirty Bass» ալբում։ Երգի պաշտոնական ռեմիքս տարբերակը թողարկվել է 2014 թվականի ապրիլի 16-ին և ընդգրկվել է խմբի «Ktown Riot» անվանումը կրող մինի ալբոմում։ Ռեմիքսում Ռիֆ Ռաֆի փոխարեն իր մասնակցությունն ունի ամերիկացի ռեփեր Սքուլբոյ Քյուն։


== Տեսահոլովակ ==
Երգի տեսահոլովակը, որի ռեժիսորն է Մայք Քլաթենբուրգը, նկարահանվել է Լոս Անջելեսում և ներկայացվել է 2013 թվականի հուլիսի 23-ին։ Տեսահոլովակի տարբեր մասերում նկարահանվել են նաև Լիլ Դեբին, Dumbfoundead-ը, Ջեֆրի Սթարը և Փիթեր Շուկովը։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Երգի տեքստը Archived 2015-12-28 at the Wayback Machine. MetroLyrics կայքում
Համազասպ Նոհրադյան

Համազասպ Նոհրադյան (), քաղաքական գործիչ։


== Կենսագրություն ==
1892 թվականից Բաթում-Կարս շրջանի դաշնակցական գործիչ, Կարսի Կենտրոնական Կոմիտեի անդամ, Կարսի քաղաքագլուխ և ազգային գործիչ Համազասպ Նոհրադյանը, Չարենցի ժամանակակիցը։ Նա եղել է Կարսի ծխական դպրոցի ուսուցիչ, հետագայում, հոր մահվանից հետո, ղեկավարել է «Լույս» նավթարդյունաբերական ընկերությունը, որպես կառավարիչ, որն ապահովել է նավթամթերքներով Բաթում-Կարս նահանգը։ 1911 թ.-ին Երևանում մասնակցել է ՀՅԴ ընդհանուր ժողովին և ընտրվել Հայաստանի Քաղաքների Միության եռանդամ նախագահության անդամ։ Վայելել է ըկերների մեծ սերն ու հարգանքը։ Համազասպ Համբարձումովիչին նավթի հետ գործ ունենալու պատճառով քաղաքում անվանում էին Մազութի Համո։ Նա մեծացել էր Կարսում, ուներ ընտանիք՝ Հերիքնազը, կինը, և չորս զավակ, Արուսյակ, Գրիգոր, Գևորգ, Վարսենիկ։ Վարսենիկի տղան՝ Խաչատուր Ղարիբյանն առաջին անգամ Հայաստանում՝ Գյումրի (Լենինական) քաղաքում հիմնադրել է տրիկոտաժի գործարան, որը մինչ այժմ գործում է։
Գևորգը, զոհվել է հերոսի մահով Մազրայում։ Ինչպես նշում է Ս. Վրացեանը. «Կարսի կռիւներում ընկան շատ քաջ մարտիկներ։ Ապրիլի 9-ին, խիզախ գրոհի ժամանակ, սպանւեց սպայ Սուրէն Թդէոսեանը՝ յայտնի հասարակական գործիչ Արշակ Թադէոսեանի որդին, ապրիլի 12-ին, Մազրայի մոտ, նահանջի ճանապարհը պաշտպանելիս, հերոսի մահով մեռաւ Կարսի քաղաքագլխի որդին՝ կամաւոր Գէորգ Նոհրատեանը»։
Համազասպ Նոհրադյանը գերի ընկնելով տանջամահ արվեց (նետեցին հնոց)։
Եղիշե Չարենցը եղել է Համազասպ Նոհրադյանի ժամանակակիցը։ «Երկիր Նաիրի» վեպի գլխավոր հերոսի նախատիպը հանդիսացել է հենց Նոհրադյանը(Մազութի Համոն)։
Չարենցը լավ ճանաչելով Նոհրադյանի ընտանիքը՝ շատ դիպուկ է նկարագրել Պրիմադոննայի (Արուսյակի) կերպարը։ Նրա երկու որդիները՝ Գրիգորը և Գևորգը, կամավորներ էին։
Համազասպ Նոհրադյանի ժառանգների կողմից 2016 թ. Երևանում հրատարակվեց «Ով է Մազութի Համոն» գիքը։


== Ծանոթագրություններ ==
Ստեպուրինո (ավան, Նավաշինսկի շրջան)

Անվան այլ կիրառումների համար տե՛ս՝ ՍտեպուրինոՍտեպուրինո (ռուս.՝ Степурино), ավան Ռուսաստանի Նիժնի Նովգորոդի մարզի Նավաշինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարկ Պֆիցներ

Մարկ Պֆիցներ (գեր.՝Marc Pfitzner, օգոստոսի 28, 1984(1984-08-28), Բրաունշվայգ, Ստորին Սաքսոնիա, Գերմանիայի Ֆեդերատիվ Հանրապետություն), գերմանացի կիսապաշտպան, ով հանդես է գալիս գերմանական «Այնտրախտում»։


== Ակումբային կարիերա ==


=== «Այնտրախտ» ===
2005 թվականին Մարկը պայմանագիր է կնքել գերմանական «Այնտրախտի» հետ։ Թիմի կազմում իր դեբյուտը Մարկը նշել է 2005 թվականի օգոստոսի 13-ին։ 2007 թվականից սկսած Մարկը հանդես է գալիս Այտրախտի առաջին թիմում։ 2010/2011 մրցաշրջանում «Այնտրախտը» գրավել է առաջին տեղը Երկրորդ Բունդեսլիգայում, այդ մրցաշրջանում Մարկը մասնակցել է 48 հանդիպման, բաց թողնելով 4 հանդիպում։


== Ծանոթագրություններ ==


== Արտաքին հղումներ ==
Պրոֆիլը soccerway.com կայքում
Ջրարջեր (այլ կիրառումներ)

Ջրարջեր, կարող է վերաբերել՝

Ջրարջեր - գիշատիչների կարգի ընտանիք
Ջրարջեր - կաթնասուն, գիշատիչների ենթակարգի, ջրարջերի ընտանիքի մեջ դասվող ցեղ
Կորուսյալ աշխարհ (հեռուստասերիալ)

Կորուսյալ աշխարհ, հեռուստատեսային սերիալ՝ հիմնված սըր Արթուր Կոնան Դոյլի «Կորուսյալ Աշխարհը» վեպի հիման վրա։ Ֆիլմի պրեմիերան եղել է 1999 թ.-ի աշնանը՝ պիլոտային ֆիլմի ցուցադրումով, բայց մյուս թվականի փետրվարին այն ցուցադրվել է DirecTV-ով, իսկ ապրիլին կաբելային հեռուստատեսությամբ ցուցադրվել է TNT հեռուստաալիքով։ Նրա երեք եթերաշրջաններն էլ իրար հետևից ցուցադրվեցին մինչև 2002 թ.-ը, երբ չորրորդ եթերաշրջանի նկարահանման համար ֆինանսավորումը դադարեց։ Արդյունքում բոլոր կարևոր իրադարձությունները մնում են անավարտ։ Ֆիլմի բոլոր եթերաշրջանները թողարկվել է 2004 թ.-ին թողարկվել է DVD տարբերակով։
Սերիալն ի սկզբանե ցուցադրվել է վճարովի տարբերակով՝ DirecTV հեռուստալիքով 1999 թ.-ին։ Սերիալը պարունակել է բաց տեսարաններ և նրա ցուցադրման ժամանակ ոչ մի գովազդ չի եղել։ Իսկ հեռուստատեսային և DVD տարբերակների համար ֆիլմը ենթարկվել է լրացուցիչ խմբագրման։


== Դերերում ==


== Ծանոթագրություններ ==


== Արտաքին հղումներ ==
Կորուսյալ աշխարհ(անգլ.) ֆիլմը Internet Movie Database կայքում
Աստերոիդների ցանկ (171401-171500)

Աստերոիդների ցանկ (171301-171400)  • Աստերոիդների ցանկ  • Աստերոիդների ցանկ (171501-171600)
 Աստերոիդների ցանկ (171301-171400)  • Աստերոիդների ցանկ  • Աստերոիդների ցանկ (171501-171600)
Վահրավար

Անվան այլ կիրառումների համար տե՛ս՝ Վահրավար (այլ կիրառումներ)Վահրավար,
գյուղ Հայաստանի Հանրապետության Սյունիքի մարզի Մեղրու տարածաշրջանում, Մեղրի քաղաքից մոտ 8 կմ հյուսիս-արևմուտք, ծովի մակարդակից 1260-1320 մ բարձրության վրա։ Հեռավորությունը Կապան մարզկենտրոնից ճանապարհով կազմում է մոտ 70 կմ։
Վագրիվար անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Մեղրու գավառի, իսկ 1930 թվականից` Մեղրու շրջանի։ 1995 թվականից մտնում է ՀՀ Սյունիքի մարզի մեջ։


== Բնակչություն ==
Ըստ ՀՀ 2011 թ. մարդահամարի արդյունքների` Վահրավարի մշտական բնակչությունը կազմել է 48, առկա բնակչությունը` 66 մարդ։ 19-րդ դարում գյուղը բնակեցված է եղել հայերով, 1920-ական թվականներից ապրել են նաև ադրբեջանցիներ, որոնք հեռացել են 1988-1989 թվականներին։ Վահրավարի բնակչության փոփոխությունը ժամանակի ընթացքում` ստորև.


== Պատմություն ==
Վահրավարը Հայաստանի հին բնակավայրերից է։ Այդ են վկայում գյուղում և շրջակայքում գտնվող միջնադարյան գյուղատեղիները (Կարմիր վանք, Ծավի դիք), եկեղեցիները, խաչքարերով գերեզմանոցները։ Հատկապես նշանավոր է Կարմրավանքի եկեղեցին (17-րդ դար), որը թաղածածկ ուղղանկյան դահլիճ է՝ թեք ծածկով։ Բեմի հատակի տակ թաքստոց է, որի օդափոխության անցքը դուրս է գալիս խորանի պատին կից և աննկատ է։


== Տես նաև ==
Վահրավարի պատմության և մշակույթի անշարժ հուշարձանների ցանկ (Սյունիքի մարզ)


== Ծանոթագրություններ ==


== Արտաքին հղումներ ==
Էջը Սյունիքի մարզպետարանի կայքում Archived 2012-04-06 at the Wayback Machine.
Համայնքի ղեկավարի Էջը Սյունիքի մարզպետարանի կայքում Archived 2014-01-29 at the Wayback Machine.
Aphelion

Aphelion, ավստրիական Edenbridge խմբի 3-րդ ստուդիային ալբոմը, սիմֆոնիկ-պաուեր-մետալ ժանրով, թողարկված 2003 թվականին։


== Երգացանկ ==
Բոլոր երգերի հեղինակը Լանվալն է (Արնե Ստոկհամեր)։

«The Undiscovered Land» - 6:08
«Skyward» - 4:39
«The Final Curtain» - 4:44
«Perennial Dreams» - 4:57
«Fly at Higher Game» - 4:48
«As Far as Eyes Can See» - 4:35
«Deadend Fire» - 4:25
«Farpoint Anywhere» - 4:13
«Red Ball in Blue Sky» - 9:11
«Whispering Gallery»- 5:17
«On the Verge of Infinity» - 4:52


== Ձայնագրության մասնակիցներ ==
Սաբինա Եդելսբագեր - վոկալ
Լանվալ - ստեղնագար, դաշնամուր, առաջնորդ, ռիթմ և ակուստիկ կիթառ
Ստեֆան Մոդել - բաս կիթառ
Անդրեաս Էիլբլեր - կիթառ
Ռոլանդ Նավռատիլ - հարվածային
Դի Սի Կուպեր - վոկալ


== Արտաքին հղումներ ==
Ալբոմը խմբի պաշտոնական կայքում
Երգի բառեր